Hele tre nordjyder har i weekenden vundet store Lotto-præmier. Har du tjekket din kupon?

Det sker jævnligt, at de syv vindertal i Danske Spils Lotto-trækning hver lørdag, falder ud til en nordjydes fordel, og pludselig kan endnu en dansker skrive millionær på visitkortet. Men at det sker tre gange på en weekend må siges at høre til sjældenhederne. Det var ikke desto mindre det, der skete denne fredag og lørdag. Fredag var det en heldig Frederikshavner, der ramte de fem vindertal og et enkelt af de såkaldte stjernetal. Det udløste puljens andenpræmie, der var på 1,9 millioner kroner. Den heldige kupon var købt i Kiwi på Rømøvej i Frederikshavn. Lørdag var det så blevet tid til det nationale Lotto-spil. Her var der tre heldige spiller, der ramte alle syv vindertal og to af dem var fra Nordjylland - Aalborg og Nørresundby. Den tredje vinder var fra Odense. Puljen var samlet på seks millioner kroner, og således var der to millioner til hver af de heldige vindere. De to nordjyske kuponer var købt i henholdsvis Nærkøb på Forbindelsesvejen i Nørresundby og ved Q8 på Scheelsmindevej i Aalborg. Ingen af de tre nordjyske vindere har meldt sit selv endnu, så har du købt din kupon et af de tre steder, kan det være rigtig mange penge værd, at få den tjekket.